Diari Oficial de la Generalitat Valenciana


Sumari del DOGV 7484, del 12-03-2015 (2015/2118)

Notificació de la sentència dictada en el juí verbal número 562/2013.
---------------------------------------------------------------------

### Dades del document

Número de DOGV
:   7484

Data del DOGV
:   12-03-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/2118


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el juí verbal número 562/2013. [2015/2118]  
Tomás Mora Zaragoza, secretari del Jutjat de Primera Instància número 1 de Benidorm, fa saber que en les actuacions a què s'ha fet referència, a instàncies de la procuradora Virtudes Pérez Oltra, en nom i representació de Catalana Occidente, SA, contra Lizheng Xiang i Xufang Xiang, s'ha dictat la sentència l'encapçalament i la part dispositiva de la qual són, literalment, com seguix:  
  
«Sentència número 000039/2015  
Benidorm, 16 de febrer de 2015.  
José Luis Fortea Gorbe, magistrat jutge titular del Jutjat de Primera Instància número 1 de Benidorm i partit, he vist les actuacions a què s'ha fet referència, seguides amb el número 562/2013-N. En nom del rei, es dicta esta resolució, fonamentada en els següents:  
  
Dispositiva  
Primer  
Estime íntegrament la demanda interposada per Catalana Occidente, SA, que compareix representada per la procuradora senyora Pérez Oltra, i condemne els codemandats Lizheng Xiang i Xufang Xiang, conjuntament i solidàriament, a pagar a l'actora la quantitat de quatre mil dos-cents noranta-cinc euros amb quaranta-set cèntims (4.295,47 euros), més els interessos legals des de la interposició de la demanda, i els processals, des de la data d'esta resolució (art. 576 LEC).  
  
Segon  
Les costes s'imposen a la demandada.  
Notifiqueu esta resolució a les parts que s'hi han personat en el termini dels cinc dies següents al de la data d'esta notificació i feu-los saber que no és ferma, i que contra esta es pot interposar un recurs d'apel·lació per a l'Audiència Provincial d'Alacant. Si és el cas, s'haurà d'interposar un escrit de preparació del recurs en este jutjat en el termini dels 20 dies següents a la notificació, en què s'esmente la resolució apel·lada, s'indiquen els pronunciaments que s'impugnen i s'incloguen les al·legacions en què fonamenta la seua impugnació (art. 458 LEC).  
  
Igualment, es fa saber a les parts que, per a la interposició del recurs d'apel·lació abans esmentat, cal, a més, la consignació en el compte d'este jutjat del depòsit previst en la disposició addicional quinzena de la Llei Orgànica del Poder Judicial, en la redacció que en fa la Llei Orgànica 1/2009, de 3 de novembre, apartat 3, lletra b, en la quantia de 50 euros, i també la liquidació de la taxa que corresponga per aplicació de la Llei 10/2012, de 20 de novembre, per la qual es regulen determinades taxes en l'àmbit de l'Administració de Justícia i de l'Institut Nacional de Toxicologia i Ciències Forenses (BOE 280, 21.11.2012).  
  
Esta és la meua sentència, que pronuncie, mane i firme: José Luis Fortea Gorbe, magistrat jutge titular del Jutjat de Primera Instància número 1 de Benidorm i partit.»  
  
I perquè servisca de notificació als demandats rebels, Lizheng Xiang i Xufang Xiang, expedisc este edicte.   
  
Benidorm, 16 de febrer de 2015.- El secretari judicial: Tomás Mora Zaragoza.